CELEX: 22018D1163
Language: hu
Date: 2016-12-02 00:00:00
Title: Az EGT Vegyes Bizottság 225/2016 határozata (2016. december 2.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2018/1163]

23.8.2018   
               
               
                  HU
               
               
                  Az Európai Unió Hivatalos Lapja
               
               
                  L 215/15
               
            
         AZ EGT VEGYES BIZOTTSÁG 225/2016 HATÁROZATA
         (2016. december 2.)
         az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2018/1163]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A 66/401/EGK, a 66/402/EGK, a 2002/54/EK, a 2002/55/EK, a 2002/56/EK és a 2002/57/EK tanácsi irányelvnek a vetőmagcsomagok hatósági címkéje tekintetében történő módosításáról szóló, 2016. március 3-i (EU) 2016/317 bizottsági végrehajtási irányelvet (1) bele kell foglalni az EGT-megállapodásba.
                  
               
                     (2)
                  
                  
                     Az olyan fajtához tartozó vetőmagok vonatkozásában, amelyek tekintetében a mezőgazdasági növényfajok vagy zöldségfajok nemzeti fajtajegyzékbe való felvételi kérelmét benyújtották; ezen vetőmagok forgalmazásának tekintetében a tagállamok által történő engedélyezésére vonatkozó végrehajtási szabályokról szóló 2004/842/EK bizottsági határozat módosításáról szóló, 2016. március 3-i (EU) 2016/320 bizottsági végrehajtási határozatot (2) bele kell foglalni az EGT-megállapodásba.
                  
               
                     (3)
                  
                  
                     Ez a határozat növény-egészségügyi kérdésekre vonatkozó jogszabályokat érint. Az EGT-megállapodás I. mellékletének a szektorális kiigazításokról szóló részében leírtak alapján a növényegészségügyre vonatkozó jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (4)
                  
                  
                     Az EGT-megállapodás I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. mellékletének III. fejezete a következőképpen módosul:
            
                        1.
                     
                     
                        A 2. pont (66/401/EGL tanácsi irányelv), a 3. pont (66/402/EGK tanácsi irányelv), a 11. pont (2002/54/EK tanácsi irányelv), a 12. pont (2002/55/EK tanácsi irányelv) és a 13. pont (2002/57/EK tanácsi irányelv) a következő francia bekezdéssel egészül ki:
                        
                                    „—
                                 
                                 
                                    
                                       32016 L 0317: a Bizottság 2016. március 3-i (EU) 2016/317 végrehajtási irányelve (HL L 60., 2016.3.5., 72. o.)”.
                                 
                              
                  
                        2.
                     
                     
                        A 36. pont (2004/842/EK bizottsági határozat) a következő szöveggel egészül ki:
                        „, az alábbi módosítással:
                        
                                    —
                                 
                                 
                                    
                                       32016 D 0320: a Bizottság 2016. március 3-i (EU) 2016/320 végrehajtási határozata (HL L 60., 2016.3.5, 88. o.)”.
                                 
                              
                  
         
            2. cikk
            Az (EU) 2016/317 végrehajtási irányelvnek és az (EU) 2016/320 végrehajtási határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2016. december 3-án lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2016. december 2-án.
            
               
                  az EGT Vegyes Bizottság részéről
               
               
                  az elnök
               
               Bergdís ELLERTSDÓTTIR
            
         
         
            (1)  HL L 60., 2016.3.5., 72. o.
         
         
            (2)  HL L 60., 2016.3.5., 88. o.
         
         
            (*1)  Alkotmányos követelmények fennállását nem jelezték.